  Майя Бывальцева Удмуртиын «Весенняя неделя добра» нимам элькун ужрад ялэмын. Каръёсын, но ёросъёсын со ортчоз 14–24 оштолэзе. Со сярысь ивортэ физкультурая, спортъя, но егитъёсын ужан политикая министерстволэн пресс-службаез. 2016-тӥ арын ужрад сӥземын Россиын кинолэн арезлы. Со улсын пиналъёсты, быдэ вуымтэосты но егитъёсты добровольчество уже кыскыны ӝуткась роликъёс кылдытыны,  ӟеч ужъёсъя Урокъёс ортчытыны чакламын. «Весенняя Неделя Добра» — мерлыко ужпумъёсты быдэстон вылысь ужрадъёсын сӧзнэт. Акцилэн тодмет пусаз 5 ӧръёсъя ӟеч ужъёсты возьматӥсь ки суредамын: 1. «Долг» — ветеранъёсын, пересьёсын но огназы улӥсь арлыдоосын ужан, синпелетъёсты, ожгарчиослэсь шайгуоссэс тупатъян, музей ужез радъян. 2. «Друг» — секыт улон югдуре шедем пиналъёсын но егитъёсын ужан. 3. «ДОМ» (Детский Орден Милосердия) — ляб тазалыко пиналъёсын ужан. 4. «Двор» — азбаръёсты, дышетсконниос котыръёсты утялтон, инкуазез утёнэн герӟаськем ужрадъёс ортчытон. 5. «Досуг» — пӧртэм арлыдо адямиослэсь шутэтскон дырзэс радъян. Сяме пыӵамъя, ужрад улсын благотворительной концертъёс, спектакльёс ортчылозы, дӥськут, книгаос, шудонъёс, коньдон люканъя акциос радъяськозы. Тегъёс: Ижкар Удмуртия ечужъёс  